गौब्लेट ऑफ फायर लकड़ी से बनाया गया एक प्याला है और इसका प्रयोग प्रत्येक ट्रीविजार्ड प्रतियोगिता से पूर्व किया जाता है. साधारण तौर पर इसका प्रयोग प्रतियोगिता में भाग लेने वाले स्कूल चैम्पियंस के चयन के लिए किया जाता है, जिसमें यह "निष्पक्ष न्यायकर्ता" के रूप में कार्य करती है. संभावित अभ्यर्थियों के नाम कागज़ की पर्ची में लिखकर इस प्याले में डाल दिए जाते हैं, निश्चित समय पर जब जादुई अग्नि के फव्वारे में इस प्याले से नाम की एक पर्ची निकलती है तो प्रत्येक स्कूल से एक प्रतिनिधि का चुनाव किया जाता है. एकबार मूडी के छद्म भेष वाला व्यक्ति कहता है की गौब्लेट ऑफ फायर "एक अत्यधिक शक्तिशाली जादुई वास्तु" है और इसे चकमा देना बहुत ही मुश्किल है, जब तक कि कोई शक्तिशाली कन्फंडस चार्म का प्रयोग न करे.

"गौब्लेट ऑफ फायर" में इसके प्रयोग के दौरान इसे प्रवेश हॉल में रखा जाता है और इसके चारों ओर एक "एज लाइन" खींची जाती है, जोकि कम आयु वाले जादूगरों को प्रतियोगिता में प्रवेश करने से रोकने हेतु डंबलडोर द्वारा लगाया गया एक चार्म है. कोई भी न्यूनतम आयु से कम आयु वाला जादूगर यदि प्रवेश करेगा तो उसकी एक लम्बी सफ़ेद मूंछ आ जायेगी, जैसा कि जुड़वां वीसली भाइयों के साथ हुआ था जब उन्होंने एजिंग पोशन द्वारा इस प्याले को चकमा देने की कोशिश की थी. जब यह प्रयोग में नहीं होता तो इस प्याले को मणियों से सजे आभूषणों के संदूक में रख दिया जाता है.

हैण्ड ऑफ ग्लोरी
गौब्लेट ऑफ फायर
ऑटो आंसर क्विल
हर्मियॉन का हैण्डबैग